Kapingstatistieke skok: Beveilig jouself só | Maroela Media
Volgens statistieke van die Suid-Afrikaanse polisiediens is sowat 12 743 motors tussen April en Desember verlede jaar gekaap – 'n aansienlike 14% hoër as in dieselfde tydperk die vorige jaar.
Indien dié syfer na maandelikse kapings verwerk word, beteken dit dat nagenoeg 1 416 motors maandeliks gekaap word. Daar is dus bykans elke 32 minute in Suid-Afrika 'n kaping.
Bianca de Beer, woordvoerder vir Dialdirect, sê té veel Suid-Afrikaners leef nog in die waan dat so iets nié met hulle kan gebeur nie.
"Ons lees elke dag oor dié statistieke, en dit is uiters belangrik om inligting wat jou help om meer waaksaam te wees, ernstig op te neem," sê De Beer. "Daar is 'n magdom inligting aanlyn beskikbaar oor kapingstaktieke, gevaarlike gebiede en wat jy in só 'n situasie moet maak. Hoe meer jy weet, hoe beter is jy voorbereid."
Hier is 'n paar wenke:
'n Naasbestaande moet te alle tye weet waar jy jou bevind – as jy 'n alleenloper is, maak seker 'n vriend of buurman weet van jou reistye.
Gebruik 'n navigasiestelsel om te verhoed dat jy verdwaal en dan moontlik deur gevaarlike gebiede moet ry.
Wees altyd bedag op jou omgewing – moenie jou aandag aftrek met 'n selfoon nie.
Installeer "smash and grab" op jou motor se vensters. Moet ook nooit met oop ruite of waardevolle items wat oop en bloot lê in jou motor rondrits nie.
As jy vermoed jy word agtervolg, maak 'n paar draaie wat jy nie gewoonlik doen nie. As die persoon jou steeds agtervolg, ry na die naaste polisiestasie.
Los altyd genoeg spasie tussen jou motor en die motor voor jou om dit te vermy om vasgedruk te wees en sodoende nie te kan wegjaag nie.
As jy in 'n agterdogwekkende gebied of selfs in die aand ry en die verkeerslig is rooi, begin op 'n ver afstand stadig rem aanslaan sodat jy nie skielik "dood" hoef te stop nie.
Vra jou motorversekeraar vir 'n paniekknoppie wat jy te alle tye in jou motor hou.
Stap altyd om jou motor en kyk ook binne-in die kajuit voor jy inklim, selfs al was jou motor gesluit.
Vermy hindernisse in die pad – kapers sal dikwels 'n klip of boks in die pad plaas. Moet nooit stop nie, bel liefs die polisie.
Bly te alle tye van jou selfoon, skootrekenaar of tablet af wanneer jy bestuur, en hou dié items weggebêre.
Ons het al oor n toilet bak gery gelukkig was ons voertuig hoog her glad nie gestop tot in bela bela
Ry 'n ou krok wat niemand wil hê nie. O sorry, dis mos benede julle. Wat van julle image?
Hier's 'n idee: maak die keuse om vir jouself op te staan, kry 'n vuurwapen en dra dit by jou. Dan kan jy jouself verdedig! Hierdie advies is altyd so passief, asof ons hulpeloos MOET wees. Dis nonsens. Wetgehoorsame mense moet begin opstaan en ruggraat groei – die rede hoekom misdaad hoogty vier is omdat mense opgehou het om hulleself effektief te verdedig.
Ek glo jy moenie staatmaak op 'n navigasietoestel nie het al persoonlik met toestel deur gebied gery waar ek onveilig gevoel het